**KEΔΕ**

**ΒΗΜΑ-ΒΗΜΑ Η ΔΙΑΔΙΚΑΣΙΑ ΑΠΟ ΤΗΝ ΑΝΑΘΕΣΗ ΕΠΙΔΟΣΕΩΝ ΚΑΙ ΕΚΤΕΛΕΣΕΩΝ ΣΕ ΔΙΚΑΣΤΙΚΟΥΣ ΕΠΙΜΕΛΗΤΕΣ ΑΠΟ ΤΟ ΔΗΜΟΣΙΟ ΜΕΧΡΙ ΤΗΝ ΠΛΗΡΩΜΗ ΜΑΣ.**

1. **Ανάθεση εργασιακής ύλης με αριθμό πρωτοκόλλου και ημερομηνία από τις υπηρεσίες της ΑΑΔΕ, ΟΤΑ, ΚΕΑΟ και γενικά το Ελληνικό Δημόσιο.**
2. **Εκτέλεση από το Δικαστικό Επιμελητή των παραγγελιών επιδόσεως ή εκτελέσεων των μέτρων αυτών.**
3. **Κατάθεση στις επισπεύδουσες Υπηρεσίες των εκθέσεων επιδόσεως και εκτελέσεως που έχουμε διενεργήσει, μαζί με τους αναλυτικούς ΠΙΝΑΚΕΣ εξόδων και δικαιωμάτων μας, υπογεγραμμένους και σφραγισμένους από τον αρμόδιο δικαστικό επιμελητή σε 6 αντίγραφα.**
4. **Έλεγχος των πινάκων μας από την αρμόδια κατά υπηρεσία υπάλληλο, για τυχόν διαφορές στις χρεώσεις των χιλιομετρικών αποστάσεων και των οδοιπορικών των δικών μας και του μάρτυρα, όπου έχει χρειαστεί. Τα υπόλοιπα δικαιώματα της αμοιβής μας δεν επιδέχονται έλεγχο, είναι πάγια. Στο σημείο αυτό, δεν μπορούμε να εκδώσουμε ακόμη τιμολόγιο παροχής υπηρεσιών , διότι μπορεί πραγματικά να εντοπιστούν λάθη χρεώσεων.**
5. **Αφού τελειώσει αυτή η διαδικασία του πρώτου ελέγχου, μας επιστρέφουν τους πίνακές μας υπογεγραμμένους από τον Προϊστάμενο και την Προϊσταμένη Τμήματος και σφραγισμένους με τη στρογγυλή σφραγίδα της Υπηρεσίας.**
6. **Απαραίτητο επόμενο βήμα η κατάθεση των πινάκων μας στον αρμόδιο Ειρηνοδίκη, προκειμένου να εκδώσει απόφαση επικύρωσής τους, με την οποία είναι πλέον εκτελεστοί τίτλοι και πρέπει να εξοφληθούν από το Ελληνικό Δημόσιο.**
7. **Τα 5 ακριβή αντίγραφα των πινάκων υπογεγραμμένα από τον κ. Ειρηνοδίκη και σφραγισμένα, μας επιστρέφονται από τη Γραμματέα του Ειρηνοδικείου μετά την πάροδο 15 εργασίμων ημερών από την κατάθεσή τους. Ένα ακριβές αντίγραφο κάθε πίνακα αρχειοθετείται στο Ειρηνοδικείο.**
8. **Αφού κρατήσουμε ένα ακριβές αντίγραφο και στο δικό μας αρχείο, επιστρέφουμε 4 ακριβή αντίγραφα στην υπηρεσία , μαζί με το τιμολόγιο παροχής υπηρεσιών μας , το οποίο πλέον, μπορούμε να εκδώσουμε. ΣΗΜΕΙΩΣΗ: Το τιμολόγιο πρέπει να έχει εκδοθεί το ίδιο έτος που έχει υπογράψει και ο Ειρηνοδίκης, διαφορετικά δεν δίνεται εντολή πληρωμής.**
9. **Αφού το τιμολόγιο μαζί με τους 4 θεωρημένους πίνακες κατατεθεί στην υπηρεσία, στέλνονται στις Υ.Δ.Ε.Ε. που είναι αρμόδιες για ΕΚ ΝΕΟΥ εκκαθάριση των πινάκων μας και εξοφλούμαστε ΟΤΑΝ εγκριθεί η πίστωση στην επισπεύδουσα υπηρεσία, η οποία ενδεχομένως να έχει τη συγκεκριμένη στιγμή περίσσευμα χρημάτων και να πληρωθούμε εντός μηνός. Αν όμως δεν υπάρχει πίστωση για τη συγκεκριμένη Υπηρεσία, μπορεί και να παρέλθουν 6 μήνες ή και παραπάνω μέχρι να κατατεθούν τα χρήματα στο λογαριασμό μας.**

**ΧΡΟΝΙΚΑ η όλη διαδικασία από τη στιγμή που θα εκτελέσουμε την επίδοση ή την κατάσχεση μέχρι την έκδοση του τιμολογίου είναι στην καλύτερη περίπτωση 40 μέρες και ακολουθούν άλλες τόσες μέρες (το λιγότερο) για να γίνει η εκκαθάριση από τις Υ.Δ.Ε.Ε.**